Kindlasti oli oluline viga ka see, et pakkumise alguses sai neid kinkekaarte osta lausa max 20 tk korraga (või oli isegi rohkem), mis ilmselt pani spekulandid (reisibürood) usinasiti neid kaarte kokku ostma ning mida nüüd siis tõenäoliselt realiseeritakse sellise skeemiga, et kliendil palutakse maksta reisifirma kontole soetatava lennupileti tavahind, aga reisifirma teeb tehingu läbi EA saidi  ja kasutab tasumiseks neid soodsalt saadud kinkekaarte, tänu millele on reisibüroo kasumiks kenake 400 eeki iga 1000 eeki kohta. Pakkumise juures oli küll tingimus, et nende voucherite edasimüük ja nendega tulu teenimine on keelatud, kuid arusaamatu on, kuidas nad seda kontrollida kavatsevad, sest ükski voucher pole nimeline ning tingimustes pole kirjas, et voucheri ostnud isik ka ise tingimata lendama peab nende samade voucherite eest ostetud piletitega.  Tavainimeste pahameel hakkas juba sellega  peale, et poole päeva pealt pandi kampaaniale piirang, et korraga sai osta 3 kinkekaarti ning veidi hiljem müüdi neid ainult ühekaupa kuni u kella 18 paiku kogu müük ootamatult peatati. Lisaks veel olid hommikupoole mitmed inimesed pakkumise juures olnud kommentaariumis küsinud, et kas müük kestab piiranguteta kuni südaööni, mille peale nii cherry kui ka EA esindaja vastasid, et müük tõesti kestab piiranguteta ja südaööni ning keegi ilma ei jää. Hiljem oli EA esindaja säärane kommentaar kustutatud ning see ajas  rahva tõeliselt pöördesse.